Elfogatóparancsot adtak ki az első iráni női bokszoló ellen | NLCafé
Elfogatóparancsot adtak ki az első iráni női bokszoló ellen
Szadaf Hadem szombaton Párizsban bokszolt. Győzött, de nem térhet vissza a hazájába.
Elfogatóparancsot adott ki az iráni rendőrség Szadaf Hadem, a közel-keleti ország első női bokszolója ellen – írja az Index.
Hadem (j.) első meccsén rögtön győzelmet aratott (Fotó: MEHDI FEDOUACH / AFP)
Hadem szombaton Párizsban egy hárommenetes amatőr meccsen legyőzte ugyan a francia Anne Chauvint, de nem nagyon ünnepelhet, hiszen nagyon úgy fest, hogy a meccset szervező egykori világbajnok Majar Monsipúrral együtt nem térhet vissza a hazájába.
A fiatal nő két éve kezdett bokszolni, de hivatalos edzésekre nem járhatott, ezért a Teherán környéki hegyekben vett részt titkos tréningeken. Versenyzői engedélyt Franciaországban kapott.
Az iráni bokszszövetség nem fogadta túl lelkesen a szereplését. Közleményükben azt írták, nem vállalnak felelősséget a meccsért, és a nőknek – akár külföldön, akár Iránban versenyeznek – hidzsábot kell viselniük az összecsapások alatt.
Súlyos büntetést kapott egy nő, mert tiltakozott a fejkendő ellen
Címkék: sport	boksz	irán	Párizs	rendőrség	hidzsáb